ai4bharat/Pralekha huggingface dataset:
প্রধানমন্ত্রীরদপ্তর
ভারত ১০০ কোটি টিকার ডোজ দেওয়ায় বিশ্ব নেতৃবৃন্দ শুভেচ্ছা জানানোয় প্রধানমন্ত্রীর ধন্যবাদ জ্ঞাপন
নতুন দিল্লি, ২১শে অক্টোবর, ২০২১
ভারত ১০০ কোটি টিকার ডোজ দেওয়ায় বিশ্ব নেতৃবৃন্দের শুভেচ্ছার প্রেক্ষিতে প্রধানমন্ত্রী শ্রী নরেন্দ্র মোদী সকলকে ধন্যবাদ জানিয়েছেন।
এক ট্যুইট বার্তায় প্রধানমন্ত্রী ভুটানের প্রধানমন্ত্রীকে বলেছেন, “এই ঐতিহাসিক মুহুর্তে আপনার শুভেচ্ছার জন্য অনেক ধন্যবাদ লোনছেন ড. লোটে শেরিং। ভুটানের সঙ্গে আমাদের নিবিড় বন্ধুত্ব রয়েছে ! ভারত এই অঞ্চল এবং সারা বিশ্বে কোভিড – ১৯ এর বিরুদ্ধে লড়াইয়ে অঙ্গীকারবদ্ধ।”
শ্রীলঙ্কার রাষ্ট্রপতির ট্যুইট বার্তার জবাবে প্রধানমন্ত্রী বলেছেন, “আমার বন্ধু @PresRajapaksa, সম্প্রতি কুশিনগরে আন্তর্জাতিক বিমান পরিষেবায় শ্রীলঙ্কা থেকে প্রথম বিমান আসা এবং আমাদের নিজ নিজ দেশে টিকাকরণ অভিযানের মাধ্যমে বৈচিত্রপূর্ণ বন্ধুত্বের সম্পর্ক আরো দৃঢ় হবে এবং আমাদের জনসাধারণের মধ্যে ভ্রাতৃত্বসুলভ মতবিনিময় বাড়বে।”
মালদ্বীপের রাষ্ট্রপতির ট্যুইট বার্তার জবাবে প্রধানমন্ত্রী বলেছেন, “রাষ্ট্রপতি @ibusolih আপনার শুভেচ্ছার জন্য ধন্যবাদ। মালদ্বীপে টিকাকরণ অভিযানের অগ্রগতি দেখে আমি অত্যন্ত আনন্দিত। প্রতিবেশী ও ভাল বন্ধু হিসেবে কোভিড – ১৯ এর সমস্যা থেকে বেরিয়ে আসার জন্য আমাদের অংশীদারিত্ব কার্যকর হয়েছে।”
ইজরায়েলের প্রধানমন্ত্রীর ট্যুইট বার্তার জবাবে প্রধানমন্ত্রী বলেছেন, “প্রধানমন্ত্রী @naftalibennett আপনার সৌহার্দ্যপূর্ণ বক্তব্যের জন্য ধন্যবাদ। ভারতীয় বৈজ্ঞানিক, স্বাস্থ্যকর্মী ও উদ্ভাবক, যারা তাদের ইজরায়েলী বন্ধুদের সঙ্গে জ্ঞান ভিত্তিক কৌশলগত অংশীদারিত্বের ভীত গড়ে তুলেছেন, তাদের জন্যই এই মাইলফলকে পৌঁছানো সম্ভব হয়েছে।”
মালাওয়ির রাষ্ট্রপতির ট্যুইট বার্তার জবাবে প্রধানমন্ত্রী বলেছেন, “#VaccineCentury অতিক্রম করায় ভারতকে শুভেচ্ছা জানানোর জন্য @LAZARUSCHAKWERA – আপনাকে অনেক ধন্যবাদ। এই মহামারীর বিরুদ্ধে লড়াইয়ে টিকার সহজলভ্যতা গুরুত্বপূর্ণ বিষয়। আমরা একসঙ্গেই রয়েছি।“
CG/CB/SFS
(
পেট্রোলিয়ামওপ্রাকৃতিকগ্যাসমন্ত্রক
সবথেকে বিশ্বস্ত জ্বালানি ও লুব্রিক্যান্ট ব্র্যান্ড হিসেবে ইন্ডিয়ান অয়েলকে স্বীকৃতি
কলকাতা, ২৬ জুন, ২০১৯
সারা দেশের গ্রাহকদের ভোটের বিচারে রাষ্ট্রায়ত্ত তেল বিপণন সংস্থা ইন্ডিয়া অয়েল সবথেকে বিশ্বস্ত জ্বালানি ও লুব্রিক্যান্ট ব্র্যান্ড হিসেবে স্বীকৃতি পেয়েছে। ইন্ডিয়ান অয়েল ও তার লুব্রিক্যান্ট ব্র্যান্ড ‘সার্ভো’ ২০১৯-এর ‘রিডার্স ডাইজেস্ট ট্রাস্টেড ব্র্যান্ড্স’-এ সম্মানিত হয়েছে। মোটরগাড়ি - পেট্রোল স্টেশন বিভাগে ইন্ডিয়ান অয়েল সবথেকে বিশ্বস্ত ব্র্যান্ড এবং লুব্রিক্যান্ট্স বিভাগে ‘সার্ভো’ সেরার স্বীকৃতি আদায় করে নিয়েছে।
বিশ্বখ্যাত গবেষণামূলক সংস্থা ‘ইপসস’-এর সহযোগিতায় ‘রিডার্স ডাইজেস্ট ট্রাস্টেড ব্র্যান্ড’ দেশ জুড়ে ১৫টি শহরে গ্রাহকদের মধ্যে এক সমীক্ষা চালায়। এই সমীক্ষায় মোটরগাড়ির জ্বালানি হিসেবে সবথেকে বিশ্বস্ত ব্র্যান্ডের নাম জিজ্ঞাসা করা হয়। এমনকি, গ্রাহকদেরকে জ্বালানির গুণমান, মূল্য, অভিনবত্ব, সামাজিক কর্তব্য, ব্র্যান্ড ইমেজ প্রভৃতি বিষয়েরও মূল্যায়ন করতে বলা হয়।
এই স্বীকৃতি ভারতীয় গ্রাহকদেরকে মোটরগাড়ির জ্বালানি ব্যবহারের ক্ষেত্রে ইন্ডিয়ান অয়েলকে আরও বেশি সুদক্ষ এবং তথ্যাভিজ্ঞ করে তুলবে।
CG/BD/DM
(Visitor Counter : 54
যুবওক্রীড়াবিষয়কমন্ত্রক
শ্রী কিরেন রিজিজু : সরকার সম্প্রতি জাতীয় ক্রীড়া পুরস্কারের অর্থমূল্য বৃদ্ধি করেছে
নয়াদিল্লী, ১৭ সেপ্টেম্বর, ২০২০
মন্ত্রক মেধাবী ক্রীড়া ব্যক্তিত্বদের অবসর ভাতা প্রকল্প রূপায়ণ করছে। অলিম্পিক, এশিয়ান গেমস, কমনওয়েল্থ গেমস ইত্যাদির পদকজয়ীদের অবসরের পরে জীবনভর মাসিক অবসর ভাতা দেওয়াই এর লক্ষ্য। পাশাপাশি পন্ডিত দীনদয়াল উপাধ্যায় জাতীয় কল্যাণ তহবিল কর্মসূচিতে অতীত দিনের ক্রীড়া ব্যক্তিত্বদের যাঁরা এখন দূর্দশায় আছেন তাঁদের আর্থিক সাহায্য দান করা হচ্ছে। এছাড়া সরকার সম্প্রতি জাতীয় ক্রীড়া পুরস্কারের আর্থিক মূল্য বৃদ্ধি করেছে। যেমন- রাজীব গান্ধী খেল রত্ন পুরস্কার সাড়ে ৭ লক্ষ টাকা থেকে বাড়িয়ে করা হয়েছে ২৫ লক্ষ টাকা, নিয়মিত শ্রেণী দ্রোণাচার্য পুরস্কারের অর্থমূল্য ৫ লক্ষ টাকা থেকে বাড়িয়ে করা হয়েছে ১০ লক্ষ টাকা, জীবন কৃতি শ্রেণীর দ্রোণাচার্য পুরস্কারের অর্থমূল্য ৫ লক্ষ টাকা থেকে বাড়িয়ে করা হয়েছে ১৫ লক্ষ টাকা, অর্জুন পুরস্কার ৫ লক্ষ টাকা থেকে বাড়িয়ে করা হয়েছে ১৫ লক্ষ টাকা এবং ধ্যানচাঁদ পুরস্কার ৫ লক্ষ টাকা থেকে বাড়িয়ে করা হয়েছে ১০ লক্ষ টাকা। এছাড়া আন্তর্জাতিক ক্রীড়া অনুষ্ঠানে পদকজয়ীদের বিশেষ পুরস্কার এবং তাদের প্রশিক্ষক কর্মসূচিতে নগদ পুরস্কার দেওয়া হয় আন্তর্জাতিক ক্রীড়া ক্ষেত্রে পদকজয়ীদের। কেন্দ্রীয় সরকারে মেধাবী ক্রীড়াবিদদের সরাসরি গ্রুপ-সি পদে নিয়োগে ৫ শতাংশ পর্যন্ত সংরক্ষণের ব্যবস্থা আছে। এর জন্য সম্প্রতি সরকার খেলাধূলার তালিকায় ক্রীড়ার ধরনের সংখ্যা ৪৩ থেকে বাড়িয়ে ৬৩ করেছে। এছাড়া ন্যাশনাল স্পোর্টস ডেভেলপমেন্ট ফান্ড এনএফডিএফ-এর অধীনে বিশেষ সহায়তা দেওয়া হচ্ছে বিভিন্ন ক্রীড়া প্রসার সংক্রান্ত কার্যকলাপে।
আজ লোকসভায় এক লিখিত জবাবে এই তথ্য দিয়েছেন স্বাধীন ভারপ্রাপ্ত কেন্দ্রীয় যুব বিষয়ক এবং ক্রীড়া প্রতিমন্ত্রী শ্রী কিরেন রিজিজু।
CG/AP/NS
(Visitor Counter : 72
প্রধানমন্ত্রীরদপ্তর
প্রধানমন্ত্রী ৫ সেপ্টেম্বর জাতীয় শিক্ষক পুরস্কার প্রাপকদের সঙ্গে আলাপচারিতায় অংশ নেবেন.
নয়াদিল্লি, ০৪ সেপ্টেম্বর ২০২২
প্রধানমন্ত্রী শ্রী নরেন্দ্র মোদি শিক্ষক দিবস উপলক্ষে ৫ সেপ্টেম্বর বিকেল ৪ঃ৩০ মিনিটে, ৭ লোকমান্য মার্গে জাতীয় শিক্ষক দিবস পুরস্কার প্রাপকদের সঙ্গে আলাপচারিতায় অংশ নেবেন।
জাতীয় শিক্ষক পুরস্কার প্রদানের লক্ষ্য হলো, ভালো শিক্ষকদের অবদানকে স্বীকৃতি ও সম্মান জানানো। যারা নিজেদের প্রতিশ্রুতিবদ্ধতা, কঠোর পরিশ্রম দিয়ে কেবলমাত্র বিদ্যালয় শিক্ষার মান উন্নয়ন করেছেন তা নয় , পাশাপাশি তাদের ছাত্রছাত্রীদের জীবনকে সমৃদ্ধ করেছেন।
জাতীয় শিক্ষক পুরস্কার প্রাথমিক ও মাধ্যমিক বিদ্যালয়ের মেধাবী শিক্ষকদের অবদানকে স্বীকৃতি জানিয়ে প্রদান করা হয়। এবছর সারাদেশের ৪৫ জন শিক্ষককে জাতীয় শিক্ষক পুরস্কারের জন্য নির্বাচন করা হয়েছে।
PG/PM
(
প্রধানমন্ত্রীরদপ্তর
কানাডার প্রধানমন্ত্রী জাস্টিন ট্রুডোর সাথে প্রধানমন্ত্রীর টেলিফোন কথা
নয়াদিল্লী, ১৬ জুন, ২০২০
প্রধানমন্ত্রী শ্রী নরেন্দ্র মোদী কানাডারা প্রধানমন্ত্রী জাস্টিন ট্রুডোর সাথে মঙ্গলবার টেলিফোন কথা বলেছেন। কোভিড-১৯ মহামারীর ফলে তাঁদের দেশে উদ্ভূত পরিস্থিতি নিয়ে এবং স্বাস্থ্য ও আর্থিক সংকটের মোকাবিলায় আন্তর্জাতিক সহযোগিতার বিষয়ে দুই নেতার মধ্যে কথা হয়েছে।
আন্তর্জাতিক ক্ষেত্রে মানবিক বিভিন্ন উদ্যোগ সহ কোভিড-১৯ পরবর্তী সময়ে ভারত ও কানাডা একযোগে কাজ করার বিষয়ে সহমত হয়েছে।
উভয় নেতা বিশ্ব স্বাস্থ্য সংস্থা সহ বিভিন্ন বহুস্তরীয় প্রতিষ্ঠানকে শক্তিশালী করার গুরুত্বের বিষয়ে আলোচনা করেন এবং স্বাস্থ্য, সামাজিক, আর্থিক ও রাজনৈতিক ক্ষেত্রে আন্তর্জাতিক বিভিন্ন বিষয়ে আরও নিবিড়ভাবে কাজ করার ওপর জোর দেন।
সম্প্রতি কানাডাতে আটকে থাকা ভারতীয় নাগরিকদের প্রতি সেদেশের কর্তৃপক্ষ যেভাবে সহযোগিতার হাত বাড়িয়ে দিয়েছিলেন এবং আটকে থাকা নাগরিকদের ফিরিয়ে আনার কাজে যে উদ্যোগ গ্রহণ করেছিলেন প্রধানমন্ত্রী মোদী তার ভূয়সী প্রশংসা করেন। ভারতে আটকে থাকা নাগরিকদের তাঁর দেশে ফিরিয়ে আনার বিষয়ে জাস্টিন ট্রুডো ভারতের প্রয়াসেরও প্রশংসা করেন।
আগামীদিনে বিভিন্ন বিষয়ে তাঁরা মত-বিনিময় করবেন বলে দুই নেতা জানিয়েছেন। ভারত এবং কানাডার বিভিন্ন আন্তর্জাতিক বিষয়ে সমভাবাপন্ন মনোভাবের কারণে উভয় নেতা গণতান্ত্রিক মূল্যবোধকে শ্রদ্ধা জানিয়ে আর্থিক বিষয়ে একযোগে কাজ করবেন বলে সিদ্ধান্ত নিয়েছেন।
(CG/CB/NS
বিজ্ঞানওপ্রযুক্তিমন্ত্রক
বিজ্ঞান ও প্রযুক্তি দপ্তরের বর্তমান ও প্রাক্তন সচিবরা দেশের সংস্কার নিয়ে আলোচনা করেছেন
নয়াদিল্লি, ০২ সেপ্টেম্বর, ২০২০
“বিজ্ঞান ও প্রযুক্তি দপ্তরের সুবর্ণময় ৫০ বছরের স্মৃতিচারণ’’ – শীর্ষক আলোচনায় দপ্তরের প্রাক্তন ও বর্তমান সচিবরা অংশগ্রহণ করেছেন। দপ্তরের সুবর্ণ জয়ন্তী পূর্তি উপলক্ষে এই উদ্যোগ নেওয়া হয়। কেন্দ্রের প্রধান বিজ্ঞান উপদেষ্টা, প্রাক্তন বিজ্ঞান ও প্রযুক্তি দপ্তরের সচিব শ্রী কে বিজয় রাঘবন বলেছেন, এই দপ্তর দেশজুড়ে বিজ্ঞান ও প্রযুক্তি সংক্রান্ত বিভিন্ন কাজকর্ম করার ক্ষেত্রে গুরুত্বপূর্ণ প্রভাব বিস্তার করেছে। তিনি মনে করেন, দেশের মোট অভ্যন্তরীণ উৎপাদনের সঙ্গে সাযুজ্য রেখে বিজ্ঞান ও প্রযুক্তি ক্ষেত্রে বিনিয়োগ করা উচিৎ।
দপ্তরের বর্তমান সচিব অধ্যাপক আশুতোষ শর্মা বলেছেন, বিজ্ঞান ও প্রযুক্তি দপ্তর দেশে বিজ্ঞান, প্রযুক্তি ও উদ্ভাবনকে বিদ্যালয় স্তরে ছাত্রছাত্রীদের থেকে গবেষণারত তরুণ বৈজ্ঞানিক, বিভিন্ন গবেষণাগার, বিশ্ববিদ্যালয় ও কলেজের মধ্যে যোগসূত্র গড়ে তুলেছে। গত ৫ বছর ধরে এই দপ্তর মানবসম্পদ উন্নয়নে যে প্রভাব বিস্তার করেছে, তার সুফল কোভিড-১৯ মহামারীর সময়ে বিভিন্ন সঙ্কট উত্তরণে পাওয়া যাচ্ছে। আরেক প্রাক্তন সচিব অধ্যাপক টি রামাসামী বলেছেন, এই দপ্তর ভারতের বিজ্ঞান ক্ষেত্রে প্রাণবায়ু বা অক্সিজেনের ভূমিকা পালন করে। অধ্যাপক ভিএস রামামূর্তি বলেছেন, তাঁর কার্যকালে শিক্ষা প্রতিষ্ঠানের বাইরে প্রথম প্রযুক্তি এবং ব্যবসা সংক্রান্ত ইনকিউবেটর গড়ে তুলেছিলেন। আর আজ বিজ্ঞান ও প্রযুক্তি দপ্তর এই বছরে এ পর্যন্ত ১০০-রও বেশি এ ধরনের ইনকিউবেটর গড়ে তুলেছে। বিজ্ঞান ও প্রযুক্তি দপ্তরের অধীনস্থ সংস্থা ন্যাশনাল কাউন্সিল ফর সায়েন্স অ্যান্ড টেকনোলজি কমিউনিকেশন এবং বিজ্ঞান প্রসারের যৌথ উদ্যোগে এই আলোচনার আয়োজন করা হয়।
(CG/CB/SB
স্বাস্থ্যওপরিবারকল্যাণমন্ত্রক
কোভিড-১৯ সম্পর্কিত সর্বশেষ তথ্য
নতুন দিল্লি, ২৬ ডিসেম্বর, ২০২১
দেশজুড়ে করোনা প্রতিষেধক টিকাকরণ অভিযানে এ পর্যন্ত মোট ১৪১.৩৭ কোটি টিকার ডোজ দেওয়া হয়েছে
বর্তমানে আরোগ্যের হার ৯৮.৪০ শতাংশ, যা মার্চ-২০২০'র পর থেকে সর্বোচ্চ
গত ২৪ ঘন্টায় ৬,৯৮৭জন নতুন করে আক্রান্ত হয়েছেন
গত ২৪ ঘন্টায় ৭ হাজার ০৯১ জন আরোগ্য হয়ে উঠেছেন, আরোগ্যের সংখ্যা মোট বেড়ে হয়েছে ৩ কোটি ৪২ লক্ষ ৩০ হাজার ৩৫৪
ভারতের সক্রিয় ভাবে করোনা আক্রান্তের সংখ্যা বর্তমানে ৭৬,৭৬৬
ভারতে সক্রিয়ভাবে আক্রান্তের হার মোট আক্রান্তের হারের চেয়ে ১ শতাংশের নিচে, বর্তমানে যা ০.২২ শতাংশ, মার্চ-২০২০'র পর সর্বনিম্ন
সাপ্তাহিক ভিত্তিতে আক্রান্তের হার ০.৬২ শতাংশ যা গত ৪২ দিন ধরে ১ শতাংশের নিচে
দৈনিক আক্রান্তের হার ০.৭৪ শতাংশ যা গত ৮৩ দিন ধরে ২ শতাংশের নিচে
এ পর্যন্ত ৬৭.১৯ কোটি নমুনা পরীক্ষা করা হয়েছে
রাজ্যস্তরে ওমিক্রণ ভেরিয়েন্টের চিত্র-
১) মহারাষ্ট্র- ১০৮
২) দিল্লি-৭৯
৩) গুজরাট-৪৩
৪) তেলেঙ্গানা-৪১
৫) কেরালা-৩৮
৬) তামিলনাডু-৩৪
৭) কর্ণাটক-৩১
৮) রাজস্থান-২২
৯) পশ্চিমবঙ্গ-৬
১০) হরিয়ানা-৪
১১) ওড়িশা-৪
১২) অন্ধ্রপ্রদেশ-৪
১৩) জম্মু ও কাশ্মীর-৩
১৪) উত্তর প্রদেশ-২
১৫) চন্ডিগড়-১
১৬) লাদাখ-১
১৭) উত্তরাখণ্ড-১
সর্বমোট- ৪২২ জন।
CG/ SB
(Visitor Counter : 90
কেন্দ্রীয়মন্ত্রিসভা
বৈজ্ঞানিক ও প্রযুক্তিগত সহযোগিতার জন্য ভারত ও সংযুক্ত আরব আমিরশাহীর মধ্যে স্বাক্ষরিত সমঝোতাপত্রটিকে কেন্দ্রীয় মন্ত্রিসভার অনুমোদন
নয়াদিল্লি, ১৩ জানুয়ারি, ২০২১
প্রধানমন্ত্রী শ্রী নরেন্দ্র মোদীর পৌরোহিত্যে আজ কেন্দ্রীয় মন্ত্রিসভার বৈঠকে বৈজ্ঞানিক ও প্রযুক্তিগত সহযোগিতার জন্য সংযুক্ত আরব আমিরশাহীর ন্যাশনাল সেন্টার অফ মিটিওরলজি  এবং ভারতের ভূ-বিজ্ঞান মন্ত্রকের মধ্যে স্বাক্ষরিত সমঝোতাপত্রটি অনুমোদিত হয়েছে।
তথ্য, জ্ঞান এবং পরিচালনগত বিভিন্ন পণ্যসামগ্রী যেগুলি আবহাওয়া সংক্রান্ত, ভূকম্প-বিদ্যা ও মহাসাগরীয় পরিষেবা যেমন রেডার, কৃত্রিম উপগ্রহ, জোয়ার-ভাটা মাপার যন্ত্র, ভূমিকম্প ও আবহাওয়া দপ্তরের ব্যবহৃত নানা সামগ্রী দুই দেশ ব্যবহার করবে।
১) বৈজ্ঞানিক, গবেষক, বিশেষজ্ঞদের গবেষণা, প্রশিক্ষণ, আলাপ-আলোচনার জন্য কাজে লাগানো হবে। জলবায়ু সম্পর্কিত তথ্য, উপগ্রহ থেকে পাওয়া চিত্রের সাহায্যে আবহাওয়ার পূর্বাভাস, নিরক্ষীয় অঞ্চলের ঘূর্নিঝড়ের পূর্বাভাস ইত্যাদি ক্ষেত্রে এই অভিজ্ঞতা কাজে লাগানো হবে।
২) অভিন্ন স্বার্থ-সংশ্লিষ্ট ভিন্ন বৈজ্ঞানিক ও প্রযুক্তিগত তথ্যের আদানপ্রদান করা হবে।
৩) বৈজ্ঞানিক ও প্রযুক্তিগত সেমিনার, কর্মশালা, সম্মেলন এবং প্রশিক্ষণ কর্মসূচির আয়োজন করা হবে যেগুলি চুক্তিতে উল্লেখ করা রয়েছে এবং উভয় দেশেরই স্বার্থ জড়িত থাকবে।
৪) দুই পক্ষের মধ্যে পারস্পরিক সহমতের ভিত্তিতে অন্যান্য ক্ষেত্রের সহযোগিতার দিকগুলি নির্ধারিত হবে।
৫) মহাসাগরীয় অঞ্চলের ক্ষেত্রে পারস্পরিক সহমতের ভিত্তিতে আবহাওয়া সংক্রান্ত বিভিন্ন নজরদারি চালানো হবে।
৬) ওমান সাগর এবং আরব সাগরে সুনামী সতর্কতা আরও নিখুঁত, নির্ভরযোগ্য ও দ্রুত দেওয়ার জন্য সুনামি ওপর গবেষণার ক্ষেত্রে সহযোগিতা করা হবে কারণ, ভারতীয় উপকূলবর্তী অঞ্চল এবং সংযুক্ত আরব আমিরশাহীর উত্তর-পূর্বাঞ্চলে এই ধরনের সুনামি প্রভাব বিস্তার করতে পারে।
৭) সুনামি পূর্বাভাসের উদ্দেশ্যে দ্রুত সুনামি সতর্কতা কেন্দ্রের জন্য সহযোগিতা বাড়ানো হবে।
৮) ভারতের দক্ষিণ ও পশ্চিমে এবং সংযুক্ত আরব আমিরশাহীর উত্তরে ভূ-কম্প পর্যবেক্ষণ কেন্দ্রগুলির থেকে প্রাপ্ত তথ্য আদান-প্রদান করা হবে। এই ধরনের ভূমিকম্প আরব সাগর এবং ওমান সাগরে সুনামির সৃষ্টি করতে পারে।
৯) ভূকম্প-বিদ্যায় সহযোগিতার জন্য আরব সাগর এবং ওমান সাগরে সুনামির ঢেউয়ের সম্ভাবনার দিক নিয়ে সহযোগিতা করা হবে।
১০) বালি এবং ধূলোঝড়ের বিষয়ে আগাম সতর্কতার জন্য সহযোগিতা করা হবে।
প্রেক্ষাপট :
অর্থনীতি যেহেতু আবহাওয়ার ওপর নির্ভরশীল, তাই আবহাওয়া সংক্রান্ত পরিষবার দক্ষতাও অত্যন্ত গুরুত্বপূর্ণ। এর ফলে কৃষিকাজ, পরিবহণ, জল ইত্যাদির মতো গুরুত্বপূর্ণ ক্ষেত্রে সুবিধা হবে। আঞ্চলিক এবং আন্তর্জাতিক সহযোগিতা দৃঢ় করার জন্য আগাম সতর্কতার ব্যবস্থাগুলিকে আধুনিকীকরণের প্রয়োজন। প্রকৃতির বিবর্তনের কারণে জলবায়ু পরিবর্তনের ক্ষেত্রে প্রাপ্ত তথ্যগুলি সাহায্য করবে। এর ফলে, বিনিয়োগের জন্য ব্যয় কম হবে এবং আবহাওয়া পরিষেবার আধুনিকীকরণ ও স্থিতিশীলতার ক্ষেত্রেও সুবিধা হবে।
ভূ-বিজ্ঞান মন্ত্রক এবং সংযুক্ত আরব আমিরশাহীর এনসিএম পূর্বাভাস ও জলবায়ু সংক্রান্ত বিভিন্ন ক্ষেত্রে সহযোগিতা গড়ে তুললে এই অঞ্চলের আর্থিক প্রবৃদ্ধির সুবিধা হবে।
ভারতের বিভিন্ন সংস্থা এবং সংযুক্ত আরব আমিরশাহীর এনসিএম ২০১৯-এর ৮ নভেম্বর বৈজ্ঞানিক কর্মকাণ্ড প্রসারিত করার বিষয়ে আলাপ-আলোচনা করেছিল। ওমান সাগর ও আরব সাগরে সুনামির মতো প্রাকৃতিক বিপর্যয়ে দ্রুত এবং ভরসাযোগ্য বৈজ্ঞানিক ও প্রযুক্তিগত সহযোগিতা গড়ে তোলার জন্য উভয় পক্ষ উৎসাহ দেখিয়েছিল।
প্রধানমন্ত্রীরদপ্তর
জল জীবন মিশনের আওতায় ৭৫ শতাংশ কভারেজ অর্জন করায় অরুণাচল প্রদেশের প্রশংসা প্রধানমন্ত্রীর
নয়াদিল্লি, ২ এপ্রিল,২০২৩
প্রধানমন্ত্রী শ্রী নরেন্দ্র মোদী অরুণাচল প্রদেশে জল জীবন মিশনের আওতায় প্রায় ৭৫ শতাংশ বাড়িতে পানীয় জল পৌঁছে যাওয়ায় রাজ্যের মুখ্যমন্ত্রী ও তাঁর সমগ্র দলের প্রশংসা করেছেন। ১ লক্ষ ৭৩ হাজার গ্রামীণ বাড়িতে ইতিমধ্যেই এই প্রকল্পের আওতায় পানীয় জল পৌঁছেছে।
অরুণাচল প্রদেশের মুখ্যমন্ত্রী শ্রী পেমা খাণ্ডুর এক ট্যুইটের জবাবে প্রধানমন্ত্রী এক ট্যুইট করে বলেন :
“অমৃত মহোৎসবের সময় ৭৫ শতাংশের লক্ষ্যমাত্রা অর্জন করা প্রশংসনীয় কাজ। অরুণাচল প্রদেশের কিছু দুর্গম অঞ্চলের কথা মাথায় রেখে এই কাজ অত্যন্ত প্রশংসনীয়। সমগ্র দলকে জানাই অভিনন্দন এবং বাকি কাজ সম্পূর্ণ করার জন্য রইল শুভকামনা।”
PG/PM/DM/
(
প্রধানমন্ত্রীরদপ্তর
গীতা জয়ন্তী উপলক্ষে দেশবাসীকে শুভেচ্ছা প্রধানমন্ত্রীর
নয়াদিল্লি, ১৪ ডিসেম্বর, ২০২১
প্রধানমন্ত্রী শ্রী নরেন্দ্র মোদী গীতা জয়ন্তীতে দেশবাসীকে শুভেচ্ছা জানিয়েছেন। এই উপলক্ষে শ্রী মোদী তাঁর সাম্প্রতিক গীতার ওপর দুটি ভাষণ সকলের সঙ্গে ভাগ করে নিয়েছেন।
এক ট্যুইটে প্রধানমন্ত্রী বলেছেন, “আজ গীতা জয়ন্তীতে সাম্প্রতিক গীতার ওপর দেওয়া দুটি বক্তৃতা আমি সকলের সঙ্গে ভাগ করে নিচ্ছি : স্বামী চিদ্ভাভানন্দের ভগবত গীতার ই-বুক সংস্করণের সূচনা করা হয়েছে।
সর্বোপনিষদো গাভো দোগ্ধা গোপাল নন্দনঃ।
পার্থ বৎস্যঃ সুধীরভোক্ত দুগ্ধন ঘৃতামৃতম মহত্।।
গীতা জয়ন্তীতে শুভেচ্ছা।
জীবনের বিভিন্ন ক্ষেত্রে গীতার ব্যবহারিক নির্দেশিকা, শিক্ষা বিশ্বব্যাপী প্রতিধ্বনিত হতে দেখে খুবই আনন্দিত”।
CG/SS/SB
(
প্রধানমন্ত্রীরদপ্তর
কানাডার প্রধানমন্ত্রীর সঙ্গে প্রধানমন্ত্রীর বৈঠক
নয়াদিল্লি, ১০ সেপ্টেম্বর, ২০২৩
প্রধানমন্ত্রী শ্রী নরেন্দ্র মোদী নতুন দিল্লিতে ১০ সেপ্টেম্বর জি২০ শীর্ষ সম্মেলনের ফাঁকে বৈঠক করলেন কানাডার প্রধানমন্ত্রী শ্রী জাস্টিন ত্রুদো-র সঙ্গে।
প্রধানমন্ত্রী ত্রুদো ভারতের জি২০ সভাপতিত্বের সাফল্যে প্রধানমন্ত্রীকে অভিনন্দন জানান।
প্রধানমন্ত্রী বলেন, ভারত-কানাডার সম্পর্ক গণতান্ত্রিক মূল্যবোধ, আইনের শাসনের প্রতি শ্রদ্ধা এবং মানুষে মানুষে পারস্পরিক সম্পর্কের দৃঢ় মৈত্রীর ওপর প্রতিষ্ঠিত। তিনি কানাডায় চরমপন্থীদের নিয়মিত ভারত বিরোধী কাজকর্মের ব্যাপারে আমাদের গভীর উদ্বেগের কথা জানান। তারা শ্রেণীগত বৈষম্যবাদের পৃষ্ঠপোষকতা করছে এবং ভারতীয় কূটনীতিকদের বিরুদ্ধে হিংসায় প্ররোচনা দিচ্ছে, কূটনীতিকদের বাসভবনের ক্ষতি করছে এবং কানাডায় বসবাসকারী ভারতীয় সম্প্রদায় এবং তাদের দেবালয়ের ওপর আক্রমণ চালাচ্ছে। সংগঠিত অপরাধী, মাদকচক্র এবং মানব পাচার শক্তির এই কূচক্র কানাডার পক্ষেও উদ্বেগের বিষয়। এই ধরনের সমস্যার মোকাবিলায় দুই দেশের মধ্যে সহযোগিতা থাকা জরুরি।
প্রধানমন্ত্রী আরও বলেন, ভারত-কানাডা সম্পর্কের অগ্রগতির জন্য পারস্পরিক শ্রদ্ধা ও আস্থার ভিত্তিতে সম্পর্ক গড়ে ওঠা উচিত।
(AC/AP/NS
অর্থমন্ত্রক
১৯৬২ সালের আয়কর বিধির ১০বি ফর্ম সংশোধনের জন্য কেন্দ্রীয় প্রত্যক্ষ কর পর্ষদ খসড়া বিজ্ঞপ্তি জারি করেছে
নয়াদিল্লি, ২১ মে, ২০১৯
১৯৬১ সালের আয়কর আইনের ১২এ ধারায়, আইনটির ১১ এবং ১২ নং ধারার প্রয়োগের ক্ষেত্রে শর্তাবলী আরোপ করা হয়েছে। এর মধ্যে একটি শর্ত হচ্ছে, যেখানে কোন ট্রাস্ট্রের অথবা প্রতিষ্ঠানের মোট আয় ১১ ও ১২ নং ধারার শর্ত না মেনে যদি এর আগের কোন বছরের আয়কর মুক্ত সর্বোচ্চ আয়ের বেশি হয়, সেক্ষেত্রে সেই বছরের হিসাবকে কোন একজন অ্যাকাউন্ট্যান্ট কর্তৃক অডিট করা হয়েছে বলে ধরা হবে।
আইনটির সংশ্লিষ্ট ধারাতে বলা হয়েছে, ওপরে উল্লিখিত আয় গ্রহণকারী ব্যক্তিকে প্রাসঙ্গিক অ্যাসেসমেন্ট বর্ষের আয়ের রিটার্ন দাখিলের সময়, নির্দিষ্ট ফর্মে আগের অডিট রিপোর্টটিও সংশ্লিষ্ট অ্যাকাউন্ট্যান্ট দ্বারা পরীক্ষিত ও স্বাক্ষরিত করে দিতে হবে।
এই কাজের জন্য ১৯৬২ সালের আয়কর বিধিতে ১৭বি ধারা এবং ১০বি ফর্মের ব্যবস্থা করা হয়েছে। আয়কর বিধির ১৭বি ধারা অনুসারে, কোন ব্যক্তি বা প্রতিষ্ঠানের আয় সংক্রান্ত অডিটের সংশ্লিষ্ট রিপোর্টটিকে ১০বি ফর্মে দিতে হবে। এই সংক্রান্ত বিধি এবং ফর্ম বিষয়ে দীর্ঘকাল আগে বিজ্ঞপ্তি জারি করা হলেও, বর্তমান সময়ের সঙ্গে সঙ্গতি রেখে এটিকে যুক্তিপূর্ণ করে তোলার প্রয়োজন দেখা দিয়েছে।
এরই প্রেক্ষিতে আয়কর আইনের ১৭বি বিধি এবং ১০বি ফর্ম, এই দুটিকেই নতুন করে সংশোধন করার জন্য প্রস্তাব দেওয়া হয়েছে। এ সংক্রান্ত খসড়া বিজ্ঞপ্তিটি www.incometaxindia.gov.in-এ আপলোড করা হয়েছে। সাধারণ মানুষ এবং সংশ্লিষ্ট ব্যক্তি বা প্রতিষ্ঠান এই খসড়া বিষয়ে, niraj.kumar82[at]nic[dot]in ই-মেল ঠিকানায় ৫ই জুনের মধ্যে মতামত জানাতে পারবেন।
CG/PB/DM
(Visitor Counter : 115
অর্থমন্ত্রক
রিয়েলএস্টেট ডেভোলপার ও বাড়ি ক্রেতাদের জন্য আয়কর ছাড়
নতুন দিল্লি, ১৩ নভেম্বর, ২০২০
আত্মনির্ভর ভারত ৩.০ প্যাকেজের অঙ্গ হিসেবে কেন্ত্রীয় অর্থ ও কর্পোরেট বিষয়ক মন্ত্রী শ্রীমতী নির্মলা সীতারমন বৃহস্পতিবার রিয়েলএস্টেট ডেভোলপার এবং বাড়ি ক্রেতাদের আয়কর ছাড়ের সুবিধার কথা ঘোষণা করেছেন। এতে ফ্লাট-বাড়ি তৈরি ও বিক্রি বাড়াতে ক্রেতা-বিক্রেতা উভয় পক্ষেরই আয়কর ছাড়ের সুবিধা মিলবে। রিয়েলএস্টেট ক্ষেত্রে সার্কেল রেট এবং চুক্তির অর্থের মধ্যে যে পার্থক্য দেখা যায় সেটি আয়কর আইনের ৪৩সিএ ধারার মাধ্যমে ১৫ শতাংশ থেকে বাড়িয়ে ২০ শতাংশ করা হয়েছে। যেসব নাগরিকরা সর্বোচ্চ ২ কোটি টাকা পর্যন্ত ব্যয় করতে পারবেন তাঁদের জন্য ৩০শে জুন পর্যন্ত এই সুবিধা দেওয়া হবে। এর ফলে ক্রেতারা ২০ শতাংশ পর্যন্ত কর ছাড়ের সুযোগ পাবেন। আয়করের নিয়মের ক্ষেত্রে এই পরিবর্তনের ফলে মধ্যবিত্ত শ্রেণীর মানুষেরা আরও বেশি করে বাড়ি কিনতে পারবেন। এই ক্ষেত্রে যথাযথভাবে আইনের সংশোধনের বিষয়টি প্রস্তাবিত হয়েছে।
প্রধানমন্ত্রীরদপ্তর
মধ্যপ্রদেশের রেওয়া-তে মর্মান্তিক সড়ক দুর্ঘটনায় জীবনহানিতে শোক প্রকাশ প্রধানমন্ত্রীর
প্রধানমন্ত্রী জাতীয় ত্রাণ তহবিল থেকে সাহায্যের ঘোষণা
নয়াদিল্লি, ২২ অক্টোবর, ২০২২
প্রধানমন্ত্রী শ্রী নরেন্দ্র মোদী মধ্যপ্রদেশের রেওয়া-তে মর্মান্তিক পথ দুর্ঘটনায় জীবনহানিতে গভীর শোক প্রকাশ করেছেন। প্রধানমন্ত্রী নিহতদের নিকটাত্মীয়কে এককালীন ২ লক্ষ টাকা ও আহতদের ৫০ হাজার টাকা সাহায্য দেওয়ার কথাও ঘোষণা করেছেন।
প্রধানমন্ত্রী বলেন, রাজ্য সরকারের নজরদারিতে স্থানীয় প্রশাসন ক্ষতিগ্রস্তদের সম্ভাব্য সবরকম সাহায্য করছে।
প্রধানমন্ত্রীর দপ্তর থেকে এক ট্যুইটে বলা হয়েছে, “মধ্যপ্রদেশের রিবা-তে জাতীয় সড়কে দুর্ঘটনা অত্যন্ত দুঃখজনক। যাঁরা তাঁদের নিকটাত্মীয়কে হারিয়েছেন, তাঁদের প্রতি রইল আমার গভীর সমবেদনা। এর পাশাপাশি, আমি আহতদের দ্রুত আরোগ্য কামনা করি। রাজ্য সরকারের নজরদারিতে স্থানীয় প্রশাসন ক্ষতিগ্রস্তদের সম্ভাব্য সবরকম সহায়তা দিচ্ছে”।
“প্রধানমন্ত্রীর জাতীয় ত্রাণ তহবিল থেকে প্রধানমন্ত্রী মধ্যপ্রদেশে মর্মান্তিক বাস দুর্ঘটনায় নিহতদের নিকটাত্মীয়কে ২ লক্ষ টাকা দেওয়ার কথা ঘোষণা করেছেন। আহতরা পাবেন ৫০ হাজার টাকা”।
PG/PM/SB
(
মন্ত্রিসভারঅর্থনৈতিকবিষয়সংক্রান্তকমিটি
ইথানল মিশ্রিত পেট্রোল কর্মসূচির আওতায় রাষ্ট্রায়ত্ত তেল বিপণন সংস্থাগুলির মাধ্যমে ইথানল সংগ্রহের পদ্ধতি সংশোধনের প্রস্তাব মন্ত্রিসভায় অনুমোদিত
নয়াদিল্লি, ১০ নভেম্বর, ২০২১
প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভার অর্থনৈতিক বিষয় সংক্রান্ত কমিটি আসন্ন ২০২০-২১ চিনি মরশুমে ইথানল মিশ্রিত পেট্রোল কর্মসূচির আওতায় বিভিন্ন ধরনের আখ-ভিত্তিক কাঁচামাল থেকে নির্গত ইথানলের মূল্য বাড়ানোর একটি প্রস্তাব অনুমোদন করেছে। এছাড়াও, মন্ত্রিসভা নিম্নলিখিত বিষয় অনুমোদন করেছে। সি-শ্রেণীর মোটা জাতীয় গুড় থেকে নির্গত ইথানলের মূল্য লিটার প্রতি ৪৫ টাকা ৬৯ পয়সা থেকে বাড়িয়ে ৪৬ টাকা ৬৬ পয়সা করা। বি-শ্রেণীর মোটা জাতীয় গুড় থেকে নির্গত ইথানলের মূল্য লিটার প্রতি ৫৭ টাকা ৬১ পয়সা থেকে বাড়িয়ে ৫৯ টাকা ৮ পয়সা করা। আখের রস/সিরাপ থেকে নির্গত ইথানলের মূল্য বাড়িয়ে লিটার প্রতি ৬২ টাকা ৬৫ পয়সা থেকে ৬৩ টাকা ৪৫ পয়সা করা। অবশ্য, জিএসটি এবং পরিবহণ বাবদ শুল্ক পৃথকভাবে প্রযোজ্য হবে।
সরকার সিদ্ধান্ত নিয়েছে যে, রাষ্ট্রায়ত্ত তেল বিপণন সংস্থাগুলিকে ২জি ইথানলের মূল্য স্থির করার স্বাধীনতা দেওয়া হবে। এর ফলে, দেশে আধুনিক জৈব জ্বালানী পরিশোধনাগার স্থাপনের পথ সুগম হবে। উল্লেখ করা প্রয়োজন, দানাশস্য-ভিত্তিক ইথানলের মূল্য বর্তমানে তেল বিপণন সংস্থাগুলিই নির্ধারণ করে থাকে।
মন্ত্রিসভার এই সিদ্ধান্তের ফলে না কেবল ইথানলের মূল্য স্থিতিশীল থাকবে, সেই সঙ্গে ইথানল সরবরাহকারীদেরও মুনাফা হবে। একইভাবে, আখ চাষীদের কাছে প্রদেয় বকেয়ার পরিমাণ কমবে, অপরিশোধিত তেল আমদানির ওপর নির্ভরশীলতা হ্রাস পাবে। এমনকি, বিদেশি মুদ্রা সঞ্চয়ের পাশাপাশি, পরিবেশের স্বার্থও সুরক্ষিত থাকবে। সমস্ত ইথানল উৎপাদকরা এই কর্মসূচির সুবিধা নিতে পারবেন এবং অধিকাংশ উৎপাদকই ইথানল মিশ্রিত পেট্রোলিয়াম কর্মসূচির আওতায় ইথানল যোগান দিতে পারবেন।
কেন্দ্রীয় সরকার ইথানল মিশ্রিত পেট্রোল কর্মসূচি রূপায়ণ করে আসছে এবং এই কর্মসূচিতে তেল বিপণন সংস্থাগুলি ১০ শতাংশ পর্যন্ত ইথানল মিশিয়ে পেট্রোল বিক্রি করছে। ইথানল মিশ্রিত পেট্রোল কর্মসূচিটি কেন্দ্রশাসিত আন্দামান ও নিকোবর এবং লাক্ষাদ্বীপ বাদে দেশের সর্বত্র ২০১৯-এর পয়লা এপ্রিল থেকে কার্যকর হচ্ছে। দেশে বিকল্প ও পরিবেশ-বান্ধব জ্বালানীর প্রয়োগ ও পরিধি বাড়াতে এই উদ্যোগ। মন্ত্রিসভার এই সিদ্ধান্ত শক্তি চাহিদার ওপর আমদানি নির্ভরশীলতা কমাতে এবং কৃষি ক্ষেত্রের বিকাশে সহায়ক হবে বলে মনে করা হচ্ছে।
CG/BD/SB
(
স্বাস্থ্যওপরিবারকল্যাণমন্ত্রক
রাজ্য ও কেন্দ্রশাসিত অঞ্চলগুলিতে সরবরাহ করা অক্সিজেন সরবরাহকারী সরঞ্জামের কার্যকারিতা ও প্রতিস্থাপন, ব্যবহারের বিষয় নিয়ে কেন্দ্রের পর্যালোচনা
নতুন দিল্লি, ১৫ ডিসেম্বর, ২০২১
চিকিৎসা ক্ষেত্রে ব্যবহৃত অক্সিজেন জনস্বাস্থ্য ক্ষেত্রে অপরিহার্য । মহামারি মোকাবিলায় পর্যাপ্ত পরিমাণে এর নিরবচ্ছিন্ন সরবরাহ অত্যন্ত গুরুত্বপূর্ণ । কেন্দ্রীয় স্বাস্থ্য সচিব শ্রী রাজেশ ভূষণ আজ রাজ্য এবং কেন্দ্রশাসিত অঞ্চলগুলিতে মেডিকেল অক্সিজেন সরঞ্জাম ও ব্যবস্থাপনা  সম্পর্কিত অবস্থা এবং তার প্রস্তুতির বিষয়ে ভিডিও কনফারেন্সের মাধ্যমে পর্যালোচনা বৈঠকে একথা জানিয়েছেন ।
রাজ্য এবং কেন্দ্রশাসিত অঞ্চলগুলিকে অবহিত করা হয়েছে যে,কেন্দ্রীয় সরকার পিএসএ প্ল্যান্ট, অক্সিজেন কনসেনট্রেটর, ভেন্টিলেটর, অক্সিজেন সিলিন্ডার, লিকুইড মেডিকেল অক্সিজেন প্ল্যান্ট এবং মেডিকেল গ্যাস পাইপ লাইন ব্যবস্থাপনার জন্য সরঞ্জাম, প্রযুক্তি এবং আর্থিক সহায়তা করে চলেছে। জেলাগুলিতে সরবরাহ করা এবং স্বাস্থ্য পরিষেবা ক্ষেত্রে সুবিধাগুলিতে প্রতিস্থাপন করা সরঞ্জামগুলি – এই দুইয়ের মধ্যে ব্যবধান হ্রাস নিশ্চিত করার জন্য প্রতিদিন এগুলির অবস্থা বিষয়ে পর্যালোচনা, পর্যবেক্ষণ করতে রাজ্যগুলিকে অনুরোধ করা হয়েছে । অনেক রাজ্যের চাহিদা মতো জেলা স্বাস্থ্য পরিষেবা ক্ষেত্রে ব্যবহৃত সরঞ্জাম পাঠানো হলেও তা এখনও কার্যকর করা হয়নি । রাজ্যের নোডাল আধিকারিকদের প্রতিরক্ষা গবেষণা ও উন্নয়ন সংস্থা, এইচএলএল ইনফ্রা টেক সার্ভিসেস লিমিটেড এবং সেন্ট্রাল মেডিকেল সার্ভিসেস সোস্যাইটি ইত্যাদির মতো সংস্থার সঙ্গে সমন্বয় সাধন করে একাধিক সমস্যা সমাধানের অনুরোধ জানানো হয়েছে ।
এখনও পর্যন্ত দেশে মোট ৩,২৩৬টি পিএসএ প্ল্যান্ট প্রতিস্থাপন করা হয়েছে । এখানে মোট ৩,৭৮৩ মেট্রিক টন অক্সিজেন ধারন ক্ষমতা রয়েছে । পাশাপাশি ‘পিএম কেয়ার’ এবং ‘এমারজেন্সি কোভিড ১৯ রেসপন্স প্ল্যান্ট’ দ্বিতীয় পর্যায়ের আওতায় ১ লক্ষ ১৪ হাজারেরও বেশি অক্সিজেন কনসেনট্রেটর রাজ্যগুলিকে সরবরাহ করা হয়েছে ।
রাজ্যগুলিকে আরও জানানো হয়েছে যে ১,৩৭৪টি হাসপাতালেমেডিকেল গ্যাস পাইপলাইন ব্যবস্থাপনা এবং ৯৫৮টি লিকুইড মেডিকেল অক্সিজেন স্টোরেজ ট্যাঙ্ক স্থাপনের জন্য ইসিআরসি – দ্বিতীয় পর্যায়ের তহবিল অনুমোদন করা হয়েছে । রাজ্যগুলিতে অভ্যন্তরীণ অক্সিজেন উৎপাদন ক্ষমতা বৃদ্ধির জন্য নিজেদের সুযোগ-সুবিধা কাজে লাগাতে এবং সরকারি হাসপাতালে দ্রুত চিকিৎসা পাইপলাইনের কাজ শেষ করার জন্য পরামর্শ দেওয়া হয়েছে ।
পাশাপাশি রাজ্যগুলিতে চালু হওয়া পিএসএ প্ল্যান্টগুলির কার্যকারিতা বিষয়ে মহড়া দেওয়া, হাসপাতালে রোগীর শয্যার পাশে কত পরিমাণ বিশুদ্ধ অক্সিজেন পৌঁছোচ্ছে তা দেখার জন্য বলা হয়েছে । এই ধরণের মহড়ার কাজ চলতি বছরের ডিসেম্বরের মধ্যে সম্পন্ন করতে হবে । এমনকি কেন্দ্রীয় স্বাস্থ্য মন্ত্রকের কাছে এবিষয়ে প্রতিবেদনও জমা দিতে হবে বলে বলা হয়েছে ।
কেন্দ্রীয় স্বাস্থ্য মন্ত্রক পিএসএ প্ল্যান্ট এবং অন্যান্য চিকিৎসা অক্সিজেন সম্পর্কিত পরিকাঠামো পরিচালনা ও রক্ষণাবেক্ষণের জন্য প্রযুক্তিবিদ, চিকিৎসকদের সংখ্যা বৃদ্ধির পাশাপাশি প্রশিক্ষণ কর্মসূচি পরিচালনা করতেও নির্দেশ দিয়েছে । এদিনের এই পর্যালোচনা বৈঠকে স্বাস্থ্য ও পরিবার কল্যাণ মন্ত্রকের সহকারী সচিব ডাঃ মনোহর অগ্নানি, স্বাস্থ্য বিষয়ক প্রধান সচিব, জাতীয় স্বাস্থ্য মিশনের অধিকর্তা এবং সমস্ত রাজ্যের তত্ত্বাবধায়ক আধিকারিকেরা উপস্থিত ছিলেন । পাশাপাশি কয়লা, বিদ্যুৎ, রেল, পেট্রোলিয়াম ও প্রাকৃতিক গ্যাস মন্ত্রকের প্রতিনিধিরাও এই বৈঠকে যোগ দেন ।
CG/SS/RAB
(Visitor Counter : 79
তথ্যওসম্প্রচারমন্ত্রক
৫২-তম আইএফএফআই-তে যে চলচ্চিত্রগুলি প্রথম দেখানো হবে সেই নির্বাচিত চলচ্চিত্রের নাম ঘোষণা করা হয়েছে
নয়াদিল্লী, ১৩ নভেম্বর, ২০২১
৫২তম ভারতীয় আন্তর্জাতিক চলচ্চিত্র উৎসবে যে চলচ্চিত্রগুলি প্রথম প্রদর্শিত হবে সেই চলচ্চিত্রগুলির নামের তালিকা প্রকাশিত হয়েছে। এবারের চলচ্চিত্র উৎসবে সাগর পুরানিক নির্দেশিত কন্নড় ছবি 'ডল্লু', বিবেক রাজেন্দ্র দুবে নির্দেশিত মারাঠি ছবি 'ফিউনারেল', রুবেন সেইঞ্জ নির্দেশিত স্প্যানিশ ছবি 'মাগোয়াডো' সহ মোট ৯টি ছবি প্রদর্শিত হবে।
CG/SS/NS
(Visitor Counter : 123
প্রধানমন্ত্রীরদপ্তর
পরশুরাম জয়ন্তী উপলক্ষ্যে প্রধানমন্ত্রীর শুভেচ্ছা
নতুনদিল্লি, ১৪ই মে, ২০২১
প্রধানমন্ত্রী শ্রী নরেন্দ্র মোদী পরশুরাম জয়ন্তী উপলক্ষ্যে জনসাধারণকে শুভেচ্ছা জানিয়েছেন।
এক ট্যুইট বার্তায় প্রধানমন্ত্রী বলেছেন, “ ভগবান পরশুরামের জয়ন্তীর পূণ্যলগ্নে সকল দেশবাসীকে শুভকামনা জানাই।“
CG/CB
(Visitor Counter : 89
প্রধানমন্ত্রীরদপ্তর
জল জীবন মিশন দেশের উন্নয়নে নতুন গতির সঞ্চার ঘটিয়েছেঃ প্রধানমন্ত্রী
নতুনদিল্লি, ৯ই এপ্রিল, ২০২২
প্রধানমন্ত্রী শ্রী নরেন্দ্র মোদী বলেছেন, আজ দেশের উন্নয়নে জল জীবন মিশন নতুন গতির সঞ্চার ঘটিয়েছে। তিনি আরো বলেন, তিন বছরেরও কম সময়ে যে ভাবে কোটি কোটি বাড়িতে নলবাহিত জলের সংযোগ পৌঁছে গেছে, তা জন আকাঙ্ক্ষা ও জন অংশীদারিত্বের আদর্শ উদাহরণ।
এক ট্যুইট বার্তায় প্রধানমন্ত্রী বলেছেন,
“জল জীবন মিশন আজ দেশের উন্নয়নে নতুন গতির সঞ্চার ঘটিয়েছে। তিন বছরেরও কম সময়ে যে ভাবে কোটি কোটি বাড়িতে নলবাহিত জলের সংযোগ পৌঁছে গেছে, তা জন আকাঙ্ক্ষা ও জন অংশীদারিত্বের আদর্শ উদাহরণ।“
CG/CB/
(